CELEX: 32019D1031(01)
Language: lv
Date: 2019-10-24 00:00:00
Title: Padomes Lēmums (ES) (2019. gada 24. oktobris) par Eiropola izpilddirektora vietnieka iecelšanu2019/C 370/02

31.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  C 370/4
               
            
         PADOMES LĒMUMS (ES) 
         (2019. gada 24. oktobris)
         par Eiropola izpilddirektora vietnieka iecelšanu
         (2019/C 370/02)
         EIROPAS SAVIENĪBAS PADOME,
         ņemot vērā Eiropas Parlamenta un Padomes Regulu (ES) 2016/794 (2016. gada 11. maijs) par Eiropas Savienības Aģentūru tiesībaizsardzības sadarbībai (Eiropolu) un ar kuru aizstāj un atceļ Padomes Lēmumus 2009/371/TI, 2009/934/TI, 2009/935/TI, 2009/936/TI un 2009/968/TI (1), un jo īpaši tās 54. un 55. pantu,
         rīkojoties kā iestāde, kura ir pilnvarota iecelt Eiropola izpilddirektoru un Eiropola izpilddirektora vietniekus,
         tā kā:
         
                     (1)
                  
                  
                     Viena pašreizējā Eiropola izpilddirektora vietnieka amata pilnvaru termiņš beigsies 2019. gada 31. oktobrī. Tādēļ ir jāieceļ jauns Eiropola izpilddirektora vietnieks.
                  
               
                     (2)
                  
                  
                     Eiropola valdes 2017. gada 1. maija lēmumā ir paredzēti noteikumi par Eiropola izpilddirektora un izpilddirektora vietnieku atlasi, amata pilnvaru termiņa pagarināšanu un atbrīvošanu no amata.
                  
               
                     (3)
                  
                  
                     Viena no Eiropola izpilddirektora vietnieka amata vietām tiek uzskatīta par brīvu kopš 2019. gada 31. janvāra – deviņus mēnešus pirms viena pašreizējā Eiropola izpilddirektora vietnieka amata pilnvaru termiņa beigām – saskaņā ar Eiropola valdes 2017. gada 1. maija lēmuma 3. panta 1. punkta a) apakšpunktu. Paziņojums par vakanci Eiropola izpilddirektora vietnieka amata vietai tika publicēts Eiropas Savienības Oficiālajā Vēstnesī2019. gada 23. janvārī (2).
                  
               
                     (4)
                  
                  
                     Saskaņā ar Regulas (ES) 2016/794 54. panta 2. punktu valdes izveidota atlases komiteja (“atlases komiteja”) ir sastādījusi kandidātu sarakstu. Atlases komiteja 2019. gada 8. maijā sagatavoja pienācīgi motivētu ziņojumu.
                  
               
                     (5)
                  
                  
                     Balstoties uz atlases komitejas ziņojumu un saskaņā ar Regulu (ES) 2016/794 un valdes 2017. gada 1. maija lēmumu, valde 2019. gada 23. maijā sniedza motivētu atzinumu par Eiropola izpilddirektora vietnieka iecelšanu, kurā tā ierosināja Padomei sarakstu ar trim amata vietai piemērotiem kandidātiem.
                  
               
                     (6)
                  
                  
                     Padome 2019. gada 18. jūlijā izraudzījās Jürgen EBNER kungu par nākamo Eiropola izpilddirektora vietnieku un par viņa izraudzīšanu Regulas (ES) 2016/794 54. panta 2. punkta ceturtās daļas nolūkā informēja atbildīgo Eiropas Parlamenta komiteju.
                  
               
                     (7)
                  
                  
                     Izraudzītais kandidāts 2019. gada 5. septembrī uzstājās Eiropas Parlamenta Pilsoņu brīvību, tieslietu un iekšlietu komitejā (“LIBE komiteja”), un ar 2019. gada 18. oktobra vēstuli Padome tika informēta par LIBE komitejas pieņemto atzinumu saskaņā ar Regulas (ES) 2016/794 54. panta 2. punkta ceturto daļu,
                  
               IR PIEŅĒMUSI ŠO LĒMUMU.
         
            1. pants
            Ar šo Jürgen EBNER kungs tiek iecelts par Eiropola izpilddirektora vietnieku laikposmam no 2019. gada 1. novembra līdz 2023. gada 31. oktobrim AD 14 pakāpē.
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2019. gada 24. oktobrī
            
               
                  Padomes vārdā –
               
               
                  Priekšsēdētāja
               
               A.-K. PEKONEN
            
         
         
            (1)  OV L 135, 24.5.2016., 53. lpp.
         
         
            (2)  OV C 28 A, 23.1.2019., 1. lpp.